John Fox

John Fox (s. 8. helmikuuta 1955 Virginia Beach, Virginia) on yhdysvaltalainen amerikkalaisen jalkapallon valmentaja. Hän valmensi NFL:n Carolina Panthersia vuosina 2002–2010, Denver Broncosa vuosina 2011–2014 ja Chicago Bearsia vuosina 2015–2017.John Fox Pro Football Reference

Fox muutti synnyinkaupungistaan pois 15-vuotiaana San Diegoon, Kaliforniaan, jossa hän kävi Castle Parkin koulua Chula Vistassa. Koulun joukkueessa Fox sai pelata kahden legendaarisen valmentajan alaisuudessa, Reldon Dawsonin ja Gil Warnerin. Valmentajat tasoittivat tietä Foxille ja auttoivat häntä pääsemään pelaamaan amerikkalaista jalkapalloa Southwestern Collegeen Chula Vistaan. Yliopistokaudella 1974–1975 Fox pääsi opiskelemaan ja pelaamaan San Diegon yliopistoon, lähinnä suositusten ansiosta. San Diegossa Fox pelasi yhdessä tulevan NFL-pelaajan ja valmentajan Herman Edwardsin kanssa.

Vuonna 1989 Fox palkattiin Pittsburgh Steelersin kakkosvalmentajaksi. Foxin toimiessa puolustuksen koordinaattorina New York Giantsissa joukkue selviytyi loppuotteluun Super Bowl XXXV:een, mutta hävisi sen.

Carolina Panthers
Vuonna 2002 Foxista tuli Carolina Panthersin historian kolmas päävalmentaja. Edellinen valmentaja George Seifert sai potkut huonon kauden 2001 jälkeen (16 peliä, vain yksi voitto). Foxin ura Carolinassa lähti käyntiin nousujohteisesti. Vuonna 2003 Panthers voitti jopa oman konferenssinsa (NFC) ja pääsi Super Bowliin New England Patriotsia vastaan. Finaalissa Patriots kuitenkin kukisti Panthersin Adam Vinatierin viime hetken potkumaalilla numeroin 32–29. Vuonna 2005 Carolina Panthers ylsi jälleen NFC:n mestaruusotteluun saakka, mutta hävisi Super Bowl XL:een edenneelle Seattle Seahawksille. Kaudella 2010 Panthers voitti vain kaksi ottelua ja joukkue päätti olla jatkamatta Foxin sopimusta. 

Denver Broncos
Denver Broncos palkkasi Foxin päävalmentajakseen 13. tammikuuta 2011. Foxin johdolla Broncos esiintyi joka vuosi pudotuspeleissä. Denver Post: John Fox personifies the Broncos' Super Bowl run. Viitattu 3.2.2014. Kaudella 2011 joukkueen pelinrakentajana toimi Tim Tebow, mutta kaudeksi 2012 seuran presidentti John Elway kaappasi Peyton Manningin Indianapolis Coltsista. ESPN: Broncos sign Peyton Manning. Viitattu 3.2.2014. Fox sai kesken kauden 2013 vakavia sydänoireita ja joutui olemaan sivussa neljä ottelua sydänleikkauksen takia. Silti Broncos selvisi kauden päätteeksi Super Bowliin, mutta joutui taipumaan Seattle Seahawksille lukemin 43–8. ESPN: Seattle Seahawks vs. Denver Broncos Recap. Viitattu 3.2.2014. Broncos voitti kaudella 2014 divisioonansa, mutta hävisi pudotuspelien ensimmäisessä ottelussaan Indianapolis Coltsille. Ottelua seuraavana päivänä Broncosin toimitusjohtaja John Elway ja Fox kävivät keskustelun, jonka jälkeen Fox vapautettiin tehtävistään. SI: Broncos part ways with John Fox after falling short of Super Bowl. Viitattu 16.1.2015. 

Chicago Bears
Foxin ei tarvinnut olla kauaa työttömänä, sillä Chicago Bears palkkasi hänet päävalmentajakseen kaudelle 2015. NFL.com: Chicago Bears set to hire John Fox as head coach. Viitattu 16.1.2015. Hänen kolmivuotinen kautensa Bearsin peräsimessä oli pettymys. Joukkue ei selvinnyt kertaakaan pudotuspeleihin ja varsinkin pelinrakentajan paikka oli tuulinen. Veteraani Jay Cutler oli epävarma ja kärsi loukkaantumisista. 2017 NFL-varaustilaisuuden kakkosvaraus Mitch Trubinskyn avauskausi ei ollut menestyksekäs. Fox sai potkut kauden 2017 viimeisen pelin jälkeen. SI.com: Bears Coach John Fox Fired. Viitattu 9.1.2018.

 Lähteet 

Luokka:Yhdysvaltalaiset amerikkalaisen jalkapallon valmentajat
Luokka:Vuonna 1955 syntyneet
Luokka:Elävät henkilöt